
ŽELJE JEDNO, MOGUĆNOSTI DRUGO 


PRVI PUT NAKON USPOSTAVLJANJA OPĆINE RADOBOJ 
PRORAČUN PRIHVAĆEN ZIDNE 


Na posljednjoj sjednici Općinskog 
vijeća Radoboj u 2011. godini na dnev- 
nom se redu našla odluka o prihvaćanju 
proračuna za 2012. godinu. Nakon obra- 
zloženja općinskog načelnika Anđelka 
Topolovca i kratke rasprave Odluka je do- 
nijeta jednoglasno. Od ponovnog osni- 
vanja Općine Radoboj 1993. godine do 
danas prvi su put za njega ruku digli svi 
prisutni vijećnici bez obzira na stranačku 
pripadnost. Rezultat je to nastojanja da 
svi vijećnici bez obzira jesu li na vlasti ili 
opoziciji jednako sagledavaju mogućno- 
sti i potrebe Općine. Obrazlažući prijed- 
log, općinski načelnik Anđelko Topolovec 
naglasio je kako je predložio proračun u 
skladu sa potrebama Općine, ali je isto 
tako naglasio da visina prihoda ovisi o 
tome u kojoj će mjere Županija i Država 
sudjelovati u njegovom ostvarenju. 

Najsigurniji su prihodi koje će Općina 
ostvariti izvorno, radi se o porezu na do- 
hodak, porez na promet nekretnina, po- 
rezu na kuće za odmor, na potrošnju, ko- 
munalnu naknadu, naknadu za groblje, 
naknade na koncesiju i druge prihode 
koje Općina ostvaruje neposredno. Uku- 
pno bi se na temelju tih prihoda trebalo 
ostvariti 6.535.000 kuna. Ono što je pod 
znakom pitanja odnosi se na pomoći iz 
državnog i županijskog proračuna. Pred- 
viđeno je da to bude u ukupnom iznosu 
od 3.690.000 kuna. Prema tome općin- 
ski proračuna za 2012. godinu trebao bi 
iznositi 12.120.000 kuna. U skladu s tako- 
vim predviđanjima napravljen je i plan 
rashoda. 

Najveća stavka, 2.790.000 predviđeno 
je za održavanje i izgradnju komunalne 
infrastrukture. Tu su uključeni radovi na 
asfaltiranju javnih putova i nogostupa, 
zimsko održavanje lokalnih prometnica, 
sanacija klizišta, rekonstrukcija pojedinih 
lokalnih cesta te ostale radove u oblasti 
komunalne djelatnosti. 


Za nastavak uređenja stare školske 
zgrade predviđa se utrošiti 2.440.000 
kuna, a za razvoj malog poduzetništva 
1.450.000 kuna. Velika stavka predviđena 
je i za javnu rasvjetu. Ukupno 1.020.000 
kuna od čega na potrošnju struje treba 
odvojiti 250.000 kuna,a za postavljanje 
novih i zamjenu postojećih rasvjetnih ti- 
jela 500.000 kuna. 

I troškovi općinske administracije 
znatno su smanjeni, jer je načelnik prešao 
na saborsku plaću pa ukupna sredstva za 
osobne dohotke zaposlenih u Općini sada 
iznose 484.800 kuna. Održavanje groblja 


Sjednici Općinskog vijeća Radoboj održanoj 28. prosinca 2011. bili su nazočni i zastupnica u 
Saboru Republike Hrvatske Dunja Špoljar, te Anđelko Topolovec. 


i mrtvačnice odnijet će 293.000 kuna, va- 
trogasna društva podijelit će 262.000, a 
sportske udruge 260.000 kuna. 


Sufinanciranje predškolskog  obra- 
zovanja Općinu će u 2012. godini stajati 
ukupno 430.000 kuna, od čega 340.000 
otpada na sufinanciranje troškova smje- 
štaja djece u dječje vrtiće. 

Srednjoškolci će Općinu stajati 80.000 
kuna koliko iznose troškovi sufinancira- 
nja prijevoza, a socijalna skrb i zdravstvo 
mogu računati na ukupno 294.350 kuna. 


KOLIKO KOME U OBLASTI KULTURE 
Udruge koje djeluju na području 
Općine Radoboj u oblasti kulture i ove 
će godine dobivati pomoć iz općinskog 
proračuna. Tako će KUD Zagorec dobiti 
6.400 kuna, KUD Sida Košutić 3.200, Li- 
mena glazba Mirna 4.000, Limena glazba 
Radobojska zvona 4.000, kuburaške udru- 
ge 2.400, a ostale udruge ukupno 3.200 
kuna. Pored toga za nabavu knjiga pred- 


viđeno je 5.000 kuna a za pomoć Župi Ra- 
doboj 50.500 kuna. 


HUMANITARNE I SOCIJALNE POTREBE 


Općina Radoboj sufinancirati će Grad- 
sko društvo Crvenog križa Krapina sa 
41 «600 kuna, za troškove školske kuhi- 
ne prelaze 800 kuna planirano je 30.000 
kuna, projekt Pomoću kući starijim osoba- 
ma sufinancirat će se sa 51.150 kuna, ro- 
ditelji novorođenog djeteta imaju pravo 
na 1.000 kuna pomoći, za prigodne po- 
klone siromašnim pojedincima planira- 
no je ukupno 10.000 kuna, Udruga umi- 
rovljenika će dobiti 10.000, a sve ostale 
udruge iz oblasti socijalne zaštite ukupno 
8.600 kuna. 


Tako je to predviđeno u proračunu 
Općine Radoboj za 2012. godinu, a reali- 
zacija ovisi o tome koliko će sredstava za 
programe u Radoboju predvidjeti prora- 
čuni Županije i Republike Hrvatske. 


Radost na licima općinskih čelnika dokaz je dobro obavljenog posla kod donošenja proraču- 
na za 2012. godinu. Proračun je prvi put u povijesti Općine donijet jednoglasno. 

LUKA ČULJAK POMOĆNIK MINISTRA 


Među nekoliko Zagoraca koji su nakon 
posljednjih parlamentarnih izbora imeno- 
vani na visoke dužnosti u ministarstvima 
našao se i radobojski zet Luka Čulajk. Po- 
stao je pomoćnik ministra poljoprivrede. 
Mr. Luka Čuljak bio je član Poglavarstva 


Općine Radoboj, a za naše čitatelje poseb- 
no je značajno da je na njegovu inicijativu 
pokrenuto izdavanje Radobojskog lista i 
da je od prvog do desetog broja bio glavni 
urednik našeg glasila. Do odlaska na novu 
visoku funkciju Luka Čuljak obavljao je 


dužnost pročelnika Upravnog odjela za po- 
ljoprivredu Krapinsko-zagorske županije. 
Zahvaljujući dosadašnjoj aktivnosti Luke 
Čuljaka u Radoboju su realizirane mnoge 
ideje na planu razvoja poljoprivrede. Osno- 
vana je tako Poljoprivredna zadruga, gdje 


je obavljao dužnost ravnatelja, zainteresi- 
ranima su dodijeljeni poticaji za podizanje 
nasada kruški, nabavljeno je postrojenje za 
destilaciju rakije i dodijeljene su pomoći za 
nabavu strojeva i opreme kako voćarima 
tako i radobojskim vinogradarima.( vir) 


KADBI SVI... 
NEPUNI MJESEC DANA NAKON IZBORA 
RADOBOJ POSJETILA MINISTRICA ZAŠTI- 
TE OKOLIŠA | PRIRODE MIRELA HOLY 


U program obalska Krapinsko zagorske županije mini- 
strica zaštite okoliša i prirode dr. sc. Mirela Holy uvrstila je i 
posjet Općini Radoboj. U pratnji svog zamjenika Hrvoja Do- 
koza, saborske zastupnice Dunje Špoljar, saborskih zastupni- 
ka Željka Kolara i Anđelka Topolovca, župana Siniše Hajdaša 
Dončića i dožupana Anđelka Fereka Jambreka najprije je po- 
sjetila OŠ Side Košutić Radoboj, a potom ih je ravnatelj Javne 
ustanove za upravljanje zaštićenim prirodnim vrijednostima 
na području Krapinsko zagorske županije, Ivan Ištok u pro- 
storijama Općine Radoboj upoznao sa programom izgradnje 
edukacijsko informativnog centra zaštite prirode i Zavičajne 
zbirke u Radoboju. 

Ministrica je potom sa suradnicima obišla prostore bu- 
duće Zavičajne zbirke i razgledala Radobojski trnac, da bi na 
kraju izjavila kako bi bila zadovoljna da i druge sredine toliku 


pažnju poklanjaju zaštiti okoliša i prirode. Obećala je i pomoć 
da se radobojski programi što prije realiziraju. 


PRORAČUN OPĆINE JESENJE 
ZA 2012. 


Kod izrade Proračuna prvo se mora osigurati financira- 
nje proračunskih korisnika tako da je dobar dio proračun- 
skih sredstava raspoređen unaprijed. Proračun Općine Je- 
senje za 2012. godinu usvojilo je općinsko Vijeće na svojoj 
20. sjednici i iznosit će 6.100.800,00 kuna. Prihodi za 2012., 
a tako i rashodi, planirani su u okviru ostvarenih u 2011. 
godini. 

U 2012. godini prioritet je rekonstrukcija ceste u G. 
Jesenju u naselju Veliko Selo, u dužini 450 metara. U spo- 
menutu rekonstrukciju bit će uključena izgradnja nove vo- 
dovodne mreže spomenutom dionicom te dvaju zasebnih 
sustava (fekalne i oborinske) odvodnje. 


Planirana je i adaptacija Doma kulture u Gornjem Jese- 
nju u koju će biti uključena nužno potrebna sanacija krova 
te obnova fasade. Za rješavanje vodoopskrbe izdvojit će se 
615.000,00 kuna. Dio sredstava predviđen je za moderni- 
zaciju nerazvrstanih cesta, sanaciju klizišta, rekonstrukciju 
javne rasvjete te niz manjih komunalnih radnji. 


Za program obrazovanja, izdvojitće se 471.740,00 kuna, 
U što su uključene stipendije srednjoškolcima i studentima, 
sufinanciranje boravka djece u vrtićima, tekuće pomoći za 
vannastavne aktivnosti u OŠ, donacija za rad male škole i 
sufinanciranje ostalih manjih aktivnosti koje se tiču obra- 
zovanja. 

U socijalni program uključeno je sufinanciranje prijevo- 
za srednjoškolaca, pomoć socijalno ugroženim obiteljima, 
sufinanciranje projekta «Pomoć u kući», pomoć umirovlje- 
nicima... 


Za tekuće financiranje DVD-a i potrebe Civilne zaštite 
osigurano je 103.000,00 kuna. Udrugama na području Op- 
ćine Jesenje planirana je donacija sredstava za realizaciju 
njihovih programa. | ove godine subvencionirat će se _po- 
ljoprivredna proizvodnja; za tu namjenu planirana su sred- 
stva u iznosu od 53.000,00 kuna. 


Uz spomenute rashode, tu je još potrebno spomenuti 
i ostale financijske obaveze glede tekućeg održavanja ne- 
razvrstanih cesta, troškove javne rasvjete i niz drugih oba- 
veza koje se financiraju iz općinskog proračuna, a na koje 
zakon obavezuje. 


KOMUNALNA NAKNADA 


Upravni odjel Općine Radoboj je to- 
kom prosinca 2011. godine na adrese 
naših mještana odaslao opomene zbog 
neplaćanja komunalne naknade. 


S obzirom da se jedan dio mještana 
naše Općine redovito oglušuje na obve- 
zu koju imaju prema Općini, pa su time 
u ravnopravnijem položaju u odnosu na 
one koji redovito plaćaju komunalnu na- 
knadu, porez na kuće za odmor te ostale 
svoje obveze, bili smo prisiljeni poslati 
opomene. 

Dio dužnika je svoja dugovanja pre- 
ma Općini po opomeni podmirio, dok dio 
i dalje vjerojatno smatra kako se to njih 
ne tiče, i ,da oni od Općine tak i tak nič 
nemaju“ 


Još jedan put ćemo napomenuti što 
se sve financira iz sredstava koja naši mje- 
štani uplaćuju za komunalnu naknadu 


- održavanje čistoće u dijelu koji se 
odnosi na čišćenje javnih površina 

- održavanje nerazvrstanih cesta, od- 
nosi se na redovito održavanje naših ce- 
sta( krpanje rupa, nasipavanjem kameni- 
ma materijalom onih koje nisu asfaltirane 
i zimsko održavanje istih) 


- javna rasvjeta, kada se spomene jav- 
na rasvjeta naši mještani odmah govore 
»meni toga ne treba“, a ako lampa ne 
svijetli samo jedan dan onda je već pro- 
blem, jer ,niko nič ne dela“. Troškovi za 
javnu rasvjetu odnose se na njezino odr- 
žavanje (zamjena starih sijalica i ostalog 
potrošnog materijala i plaćanje potroše- 
ne električne energije). S obzirom da je 


javnom rasvjetom pokriveno skoro 90% 
naše Općine, onda je i trošak primjeren 
tome. 

Iz navedenog je vidljivo da su sred- 
stva koja mještani uplaćuju namjenska, 
te da se ona i u navedene svrhe troše, te 
vračaju samim mještanima. 

S obzirom na negativan odnos po- 
jedinaca prema svemu što je Općinsko, 
prilikom podnošenja zahtjeva za kameni 
materijal za nasipavanje lokalnih puteva, 
rad stroja, ili betonske cijevi kriterij dodje- 
ljivanja istih biti će podmirivanje obveza 
prema Općini, prije svega uredno plaćanje 
komunalne naknade. Na taj način oni koji 
su korektni prema Općini moći će i dalje 
ostvariti sve svoje potrebe, a oni ostali “pa 
njima i tak nič ne treba“. 


ua 

ZLATNI PIR CRNEKOVIH 


BRAČNI PAR ANA I DRAGUTIN CRNEK PROSLAVILI 
PEDESETU GODISNJICU BRAKA 


Ana i Dragutin Crnek u 
nedjelju 22. siječnja 2012. 
proslavili su svoj zlatni pir što 
dokazuje da uz uzajamno ra- 
zumijevanje i poštovanje brak 
može, ako je zdravlja i života 
potrajati i duže od 50 godina. 

Sredinom siječnja 1962. 
godine nije bilo snijega kao ni 
ove godine, ali su obitelji Cr- 
nek i Kunštek slavile. Ženili su 
se Dragutin Crnek i Ana Kun- 
štek. Dvadesetdvogodišnji 
Dragutin i dvije godine mlađa 
Ana u nazočnosti roditelja, 
rodbine, prijatelja i znanaca 
stupili su u brak. Nakon pede- 
set godina zajedničkog života 
uz njih su tri sina, tri snahe, 
tri unuka, dvije unuke i jedan 
praunuk. Pedeset godina u 
ljudskom je životu i dugo i 
kratko razdoblje. Dragutin je 
školovanjem stjecao osnovno 
i dodatno zanimanje. Od po- 
laznika Škole za učenike u pri- 
vredi stigao je do nastavnika i 
voditelja praktične nastave u 
Srednjoj školi u Krapini, dok je 
Ani pripalo obavljanje kućan- 
skih i poljoprivrednih poslova 
u domaćinstvu i odgoj sinova. 
Nastavljajući obiteljsku tradi- 
ciju glazbenika, roditelji kako 
Dragutina tako i Ane bili su 
mužikaši u radobojskoj lime- 
noj glazbi, Dragutin je svoje 
slobodno vrijeme ovajao je za 
sviranje u različitim radoboj- 
skim limenim glazbama. Da- 
nas je voditelj Limene glazbe 
«Radobojska zvona» i _s veli- 
kim usjehom obućava nove 
glazbenike i uključuje ih u sa- 
stav. Pored toga aktivno nakon 
odlaska u mirovinu sudjeluje 
u društveno političkom životu 
kako nekada u okviru mjesne 
zajednice tako i sada u okviru 
Općine Radoboj. 

Radobojske mažoretki- 
nje tako mogu biti bez brige 


Svadbeno slavlje prije pedeset godina nije moglo proći bez limene glazbe. 


tko će ih pratiti na njihovim 
nastupima jer limena glazba 
pod vodstvom Dragtina Crne- 
ka uvijek je spremna.Limena 
glazba «Radobojska zvona» 
pored toga sudjeluje i u svim 
kulturnim, vjerskim i ostalim 
društvenim zbivanjima u Op- 
ćini. Ana je danas aktivna pje- 
vačica Župnog zbora, a sinovi 
Vlado i Viktor te unuk Nikola 
nastavljaju obiteljsku glazbe- 
nu tradiciju u okviru limene 
glazbe «Radobojska zvona» 


Dragutin i Ana _Crnek 
mogu se pohvaliti da su među 
najmlađim  pradjedovima i 
prabakama jer se njihov pra- 
unuk Jakov rodio prije dvije 
godine, a njegovi djed Vlado 
i baka Nada našli su se među 
najmlađima u našoj sredini u 
toj funkciji. 

Slavljenici: Dragutin i Ana 
Crnek s pravom se danas po- 
nose sa svoja tri sina: Vladom, 
Damirom i Viktorom, snaha- 
ma: Nadom, Anicom i Željkom, 
unucima Nikolom, Patrikom 
i Karlom, unukama Anama- 
rijom i Emom te praunukom 
Jakovom jer su time ispunili 


Tako su izgledali mladenci Ana i Dragutin prije pedeset godina. 


najveći dio svojih želja od prije 
pedesetak godina. 

Svoj su zlatni jubilej prosla- 
vili u krugu obitelji uz svirku 
tamburaša. Želimo im, da ih 


zdravlje i dalje posluži i da uz 
Božji blagoslov proslave i di- 
jamantni pir uz svirku limene 
glazbe kao što je to bilo i prije 
pedeset godina na dan svad- 
be.(D.P.iV.R.) 


Slavljenici sa sinovima i snahama. 


Unuci i praunuk veliko su zadovoljstvo bračnom paru Crnek. 


i Radobojsko-Jesejanski list br. 41 / Godina V. / 30. siječnja 2012. 


5 € 


HUM NA SUTLI PRVI, 
RADOBOJ POSLJEDNJI 


Prema podacima Državnog izbornog 
povjerenstva za ulazak u EU izjasnilo se 
66,27% birača koji su 22. siječnja izašli 
na birališta. Na birališta je izašlo tek 
43,58% od ukupnog broja onih koji su 
upisani u biračke popise i 33,13% zao- 
kružilo je Protiv. 


Međutim, na području Krapinsko zagorske župani- 
je rezultati su što se tiče podrške ulasku u EU još lošiji. 


Od ukupno 54.732 birača koji su izašli na referen- 
dum ZA se izjasnilo njih 63,48% a PROTIV 35,83%. Kra- 
pinsko zagorska županija svrstala se tako u donji dio 
tablice hrvatskih županija prema postotku podrške 
birača ulasku u EU. 

Od gradova u Krapinsko zagorskoj županiji najma- 
nju podršku ulasku Hrvatske u EU dali su građani Kra- 
pine 62,20% a najveću građani Zaboka 66,07%. 

Inače u Krapinsko zagorskoj županiji najveću po- 
dršku ulasku Hrvatske u EU dali su birači općine Hum 
na Sutli. 

Njih 78,80% zaokružilo je ZA, dok je najslabija po- 
drška zabilježena u Općini Radoboj svega 54,65%. 


U OPĆINI JESENJE 
SAMO LUŽANI 
PROTIV 


U Općini Jesenje na referendum za ulazak u EU izaš- 
la su 722 birača od ukupno upisanih 1.332 što iznosi 
54,20%. 

Za ulazak Hrvatske u EU izjasnio se ukupno 421 birač 
ili 58,31%, dok su protiv bila 292 ili 40.44%. 


Po biračkim mjestima rezultati su slijedeći: 


Gornje Jesenje: Upisan 621 birač, na referendum 
izašlo 348 ili 56,4%, ZA se izjasnilo njih 190 ili 54,6% a 
PROTIV 152 ili 43,6% 

Donje Jesenje: Upisano 299 birača, na referendum 
izašlo 194 ili 64,8%, ZA je glasao 191 biračili 67,5% a PRO- 
TIV 62 ili 31,9% 

Cerje Jesenjsko: Upisana 143 birača, na referendum 
izašlo njih 60 ili 41,9%, ZA se izjasnilo 34 ili 56,6%, a PRO- 
TIV 26 ili 43,3% 

Lužani Zagorski: Upisano 120 birača, glasovalo 62 ili 
51,6%, ZA 27 ili 43,5% a PROTIV 33 ili 53,2% 

Brdo Jesejansko: Upisano 149 birača, na referendum 
izašlo 58 ili 38,9%, ZA je bilo njih 39 ili 67,2% a protiv 19 
odnosno 32,7%. 


BIRAČI OPĆINE RADOBOJ NA REFERENDUMU SU SE MA- 
LOM VEĆINOM IZJASNILI ZA ULAZAK U EUROPSKU UNIJU 


Od ukupno 2.899 birača s područja Općine Radoboj na refe- 
rendum za ulazak u Evropsku uniju izašlo je njih 1.418 ili 49,40% 
što je više od prosjeka na razini Hrvatske. Za se izjasnilo 775 bi- 
rača ili 54,65% što je gotovo deset posto manje nego što je to 
bilo na nivou Republike Hrvatske. Najveći postotak onih koji su 
glasali ZA je na biračkom mjestu Orehovec Radobojski, 71,6% a 
najmanji na biračkom mjestu Gornja Šemnica 45,7% i na birač- 
kom mjestu Strahinje Radobojsko 48,7% i tu referendum nije 
prošao. Evo i rezultata po biračkim mjestima: 

GORJANI SUTINSKI: Ukupan broj birača: 121, izašlo na refe- 
rendum 70 ili 57,8% - ZA 36 ili 51,4% - PROTIV 34 ili 48,5% 

GORNJA ŠEMNICA: Ukupan broj birača; 537, izašlo na refe- 
rendum 225 ili 41,8% - ZA 103 ili 45,7% - PROTIV 122 ili 54,2% 

BREGI RADOBOJSKI: Ukupan broj birača 435, izašlo na refe- 
rendum 212 ili 48,7% - ZA 130 ili 61,3% - PROTIV 81 ili 38,2% 

KRALJEVEC ŠEMNIČKI: Ukupan broj birača 106, izašlo na refe- 
rendum 68 ili 64,1% - ZA 37 ili 54,4% - PROTIV 31 ili 45,6% 

JAZVINE: Ukupan broj birača - 316, izašlo na referendum 173 
ili 54,7%, - ZA 87 ili 50,2% - PROTIV 85 ili 49,8% 

OREHOVEC RADOBOJSKI: Ukupan broj birača 243, izašlo na 
referendum 134 ili 55,1% - ZA 96 ili 71,6% - PROTIV 36 ili 29,4% 

STRAHINJE RADOBOJSKO: Ukupan broj birača 51, izašlo na 
referendum 41 ili 80,3% - ZA 20 ili 48,7% - PROTIV 21 ili 51,3%. 

RADOBOJ | (OPĆINA): Ukupan broj birača 735, izašlo na refe- 
rendum 343 ili 46,6%, -- ZA 179 ili 52,1% - PROTIV 162 ili 47,1% 

RADOBOJ II (ŠKOLA): Ukupan broj birača 355, izašlo na refe- 
rendum 152 ili 42,8% - ZA 87 ili 57,2% PROTIV 64 ili 42,8% 

Na biračkim mjestima u nedjelju 22. siječnja 2012. nije bilo 
gužve, jer je svoju građansku dužnost obavilo manje od 50% od 
ukupno upisanih u birački popis. 

IZGRADNJA DJEČJEG 
IGRALIŠTA 
U GORNJEM JESENJU 


Mališani s područja Gornjeg Jesenja nisu imali adekvatan 
prostor za igru i zabavu. Školsko igralište nije moglo zadovo- 
ljiti potrebe svih uzrasta te je odlučeno da se izgradi i opre- 
mi igralište za potrebe onih najmanjih. Relativno povoljne 
vremenske prilike, s obzirom na godišnje doba, pogoduju 
nastavku izgradnje dječjeg igrališta započete u protekloj go- 
dini. 

Prema planiranom, igralište se gradi s istočne strane 
ulaza u centar Gornjeg Jesenja, pored mjesnog groblja. Na 
spomenutom zemljištu planirana je bila izgradnja vatroga- 
snog doma, ali se zbog trusnog terena odustalo od gradnje 
na toj lokaciji. Godinama neodržavano zemljište u vlasništvu 
DVD-a Jesenje, koje je zemljište ustupilo Općini postalo je 
predmet sudskog spora pa je time i prolongirana izgradnja 
igrališta. Uz igralište, na kojem će na postavljenim spravama 
zabavu naći oni najmlađi, dogradit će se parkiralište. Uz zele- 
ne površine bit će zasađeno ukrasno bilje, te će to biti svoje- 
vrsni parkić koji će se uklopiti u okoliš i stvarati lijepu sliku 
na samom ulazu u mjesto. 


= Izgradnja dječjeg igrališta. 


ŽELIMO BITI PRIJATELJI DJECI 


Gradovi i općine koji iskažu posebnu brigu o potrebama dje- 
ce u svojoj sredini dobivaju titulu grad ili općina prijatelj djece. U 
tom smjeru ide posljednjih godina i općina Radoboj. Izgrađena 
su tako brojna dječja igrališta, organiziraju se raznovrsne aktivno- 
sti sve kako bi se djeca što ljepše i ugodnije osjećala u ovoj našoj 
sredini. Doprinos tome svakako će dati i Plan ostvarivanja prava i 
potrebe djece u Općini Radoboj za 2012. kojeg je usvojilo Općin- 
sko vijeće na svojoj posljednjoj sjednici u 2011. 

Plan konkretno po mjesecima predviđa sadržaje, koji će se 
održavati bilo u okviru škole bilo na razini općine i u koje će biti 
uključeno niz sudionika. 


Tako je za mjesec veljaču ove godine predviđeno održavanje 
dana Interneta, obilježavanje Valentinova, organizacija fašničkih 
manifestacija, izložba likovnih radova učenika OŠ Side Košutić, te 
obilježavanje Međunarodnog dana materinskog jezika s poseb- 
nim naglaskom na kajkavski dan na kojem će kako je predviđeno 
sudjelovati poznati glumac Vid Balog. 


Općina je i u proračunu za 2012. osigurala potrebna sredstva 
za sufinanciranje boravka djece u dječjim vrtićima i jaslicama, za 
sufinanciranje prijevoza učenika u škole, sufinanciranje školskih 
natjecanja te udruga koje uz starije okupljaju i djecu. Ostvarenju 
navedenog programa nastojat će doprinijeti i Radobojsko-Jese- 
janski list praćenjem realizacije i popularizacijom aktivnosti veza- 
nih uz skrb za djecu. (vir) 


Antonija\i/ Anamarija Janžeksainačinikom. 


i Radobojsko-Jesejanski list br. 41 / Godina V. / 30. siječnja 2012. 


7 u 


ODRŽANA 17. SJEDNICA PREDSJEDNIŠTVA VATROGASNE 
ZAJEDNICE KRAPINSKO-ZAGORSKE ŽUPANIJE 


U dvorani vatrogasnog doma u Gornjem Jesenju, održana 
je 17. sjednica predsjedništva Vatrogasne zajednice Krapinsko- 
zagorske županije. Predsjedništvo prakticira održavati sjednice 
širom županije kako bi se i na taj način upoznali s radom svojih 
dobrovoljnih vatrogasnih društava, napomenuo je na početku 
Ivica Glas, predsjednik VZ koji je ujedno vodio sjednicu. Na po- 
četku je sve okupljene pozdravio predsjednik DVD-a Jesenje, 
koji je kratko kronološki prošao kroz povijest DVD-a te ih upo- 
znao s aktivnostima koje se trenutno provode na pripremama 
za proslavu 60-godišnjice djelovanja, koja će se održati u lipnju 
2012. Sjednici je kao gost bio nazočan i načelnik Ivan Maligec 
koji je pozdravio prisutne te im ukratko predstavio općinu Je- 
senje. Uz ostalo, načelnik je istaknuo kako je suradnja Općine i 
DVD-a Jesenje izvrsna pa su i rezultati vidljivi. 

Na sjednici se nakon pozdravnih riječi raspravljalo o ime- 
novanju radne skupine koja će raditi na izmjenama Statuta VZ 
KZZ-a, te usklađivanje sa zakonom. U radnu skupinu po službe- 
noj dužnosti ušli su predsjednik Ivica Glas, tajnik Rajko Jutriša te 
zapovjednik Marijan Lovrenčić, uz njih komisiju će još sačinjava- 
titri predstavnika predsjednika VZ gradova: Josip Zubić, Nikola 
Pasariček i Rudolf Zajec. Kako je zaključeno, komisija će početi s 
radom nakon novogodišnjih blagdana. 

Predsjednik je informirao predsjedništvo da će prema svim 
pokazateljima financijsko poslovanje za 2011. godinu završiti 
pozitivno. Pomagalo se vatrogasnim društvima u opremanju; 
naravno, u okviru mogućnosti, a jedan dio sredstava prenosi 
se u narednu godinu kako bi se u prvom tromjesečju mogao fi- 
nancirati rad VZ-a, a što se najviše odnosi na edukaciju članstva. 
Po izvršenom inspekcijskom nadzoru, rad i aktivnosti u VZ-u 
ocijenjeni su pozitivno. Zapovjednik Marijan Lovrenčić izvijestio 


ODRŽAN BOŽIĆNO-NOVOGODIŠNJI 
KONCERT U ZUPNOJ CRKVI SV. IVANA 
KRSTITELJA U GORNJEM JESENJU 


U župnoj crkvi Sv. Ivana Krstitelja 19. prosinca pod po- 
kroviteljstvom Općine Jesenje, a u organizaciji župe Sv. 
Ivana Krstitelja i AKUD-a "Žensko kazalište", održan je Bo- 
žićno-novogodišnji koncert. Ovogodišnji koncert održan je 
ranije zbog snimanja te je višekratno prikazivan za vrijeme 
božićno-novogodišnjih blagdana u sklopu emisije "Zagorski 
magazin", na televiziji Z1, Jabuka i VTV-u. Članovi AKUD-a 
"Žensko kazalište" Jesenje ulaznom su pjesmom "Dober vam 
večer dobri ljudi" uprizorili kako su nekad naši preci dolazili 
na ponoćku s upaljenim lampašima i velikom radošću. 

Ove godine po prvi puta posjetiteljima se predstavila 
ženska vokalna skupina ovdašnjeg KUD-a. Na koncertu su 
još nastupili glazbeni sastavi Podvinčani i Kavaliri, klapa 
Bistrica te dječji crkveni zbor Angeleki z rijeke Jordan, župe 


Gornje Jesenje. Izvođači su izvedbom božićnih pjesama 
oduševili posjetitelje kojih je ovaj puta bilo nešto manje 
nego što je uobičajeno, vjerojatno zbog lošijeg vremena te 
radnog dana u kojem je koncert održan. 


i : 
Neki 


' 


Izvođači na Božićnom koncertu. 


je prisutne da je u 2011. godini osposobljeno 146 vatrogasnih 
časnika i dočasnika, što je vrhunac uspjeha jer je osposobljen 
maksimalni moguć broj članova, a što se operativnog dijela 
tiče, nije bilo nikakvih problema. U nastavku sjednice rasprav- 
ljalo se o kriterijima za dodjelu odlikovanja “Počasni časnik" te 
je dogovoreno da će se doraditi kriteriji za dodjelu, a u skladu 
s odredbama VZRH. Prijedlog je predsjedništva da se godišnje 
skupštine vatrogasnih društava održe u siječnju i veljači, skup- 
štine VZ gradova i općina u ožujku i prvoj polovici travnja kako 
bi se na kraju travnja mogla održati skupština VZKZZ-a. 

Nakon radnog dijela, slijedio je prigodni domjenak i druže- 
nje za koje su se pobrinuli domaćini. 


Sjednica Predsjedništva VZ KZŽ. 


Udruga vinogradara i vi- 
nara Radobojski pajdaši i ove 
će godine nabaviti novi stroj 
za pomoć u obradi vinograda 
svojih članova. Nakon prove- 
denog natječaja i podnošenja 
prijava Županija Krapinsko 
zagorska dodijelila je rado- 
bojskim vinogradarima 6.088 
kuna za nabavu malčera. To je 
polovica od ukupno potreb- 
nog iznosa a drugu polovicu 
osigurala je sama Udruga. 


Stroj za obradu vinogra- 
da moći će koristiti svi člano- 
vi udruge, kao što to mogu i 
već ranije nabavljeni fileter za 
vino. 

Ugovor je u ime Županije 
potpisao zamjenik župana, 
Anđelko Ferek Jambrek, a po- 
moć za nabavu opreme dobilo 
je ukupno 15 udruga iz oblasti 
poljoprivredne proizvodnje u 
ukupnom iznosu od 12.950 
kuna. 


ŠVALJEK NIJE PREDSJEDNIK 


U prošlom broju Radobojsko Jesejanskog lista objavili smo 
izjavu Ivana Svaljeka iz Jazvina o rezultatima Autohtone Hrvat- 
ske seljačke stranke na parlamentarnim izborima. Nezadovoljan 
ostvarenom podrškom birača pozvao je sve čelnike stranke da 
podnesu ostavke. 


Na tu izjavu reagira glavni tajnik A-HSS Alojz Horvat. Opširno 
piše o povijesti stranke, o njenim zaslugama u prošlosti s poseb- 
nim osvrtom na djelovanje jednog od uglednih članova, Augu- 
sta Košutića iz Radoboja. Kako smo o radu i djelovanju jednog od 
tajnika i potpredsjednika HSS-a Augusta Košutića opširno pisali 
u našoj rubrici Radobojski korjeni izostavit ćemo taj dio teksta i 
objavljujemo samo onaj dio koji se odnosi na izjavu Ivana Švalje- 
ka o parlamentarnim izborima: 


Alojz Horvat tako navodi: Zbog političkog okruženja i istine 
radi, kao i zbog obaveze javnog djelovanja kojem su izloženi svi koji 
se bave političkim radom, molim uredništvo lista da objavi prilože- 
ni tekst, kako bi oni koji su zalutali u određena politička okruženja, 
mogli saznati da je politički rad u A-HSS-u sustavan i utemeljen na 
jakim ideološkim, povijesnim, političkim i gospodarskim argumen- 
tima, te ih kao takove treba prihvatiti ili treba potražiti neku novu 
priliku za djelovanje. 

Osim toga mandat predsjednika, gospodina Švaljeka je istekao i 
od 2. veljače 2011. predsjednik općinske podružnice A-HSS Radoboj 
je Alojz Horvat. 

VINOGRADI OŽIVJELI I PRIJE VINCEKOVOG 


Vremenski uvjeti, bez zime i snježnog pokrivača omogućili 
su našim vinogradarima da krenu u obavljanje proljetnih po- 
slova u vinograde i prije tradicionalnog početka koji je tradici- 
onalno 22. siječnja na blagdan sv. Vinka, zaštitnika vinograda i 
vinogradara. No to nije bio razlog zbog kojeg bi se odustalo od 
organizacije obilježavanja Vincekovog. 

Članovi udruge vinogradara i vinara «Radobojski pajdaši» 
okupili su se i ove godine kod kleti Gorica, gdje su domaćini, 
obitelj Kunštek, organizirali ovu vinogradarsku ceremoniju. 


Okupljeni vinogradari, članovi Udruge vinogradara i vinara «Radoboj- 
ski pajdaši» s velikom su pažnjom promatrali ceremoniju rezanja, kiće- 
nja i zalijevanja trseka te propovjed radobojskog župnika. 


nm. i ža 
Vinograde je blagoslovio i Božju pomoć za što bolji urod zazvao žaro- 
bojski župnik vlč. Ivica Bračun. 


Kako na mladima svijet ostaje, tako je i u vinogradu obitelji Kun- 
štek »najodgovornije« poslove pred gotovo stotinjak vinogra- 
dara obavio Kristijan. 


Prisutne je pozdravio novi predsjednik radobojske udruge 
vinogradara i vinara Berislav Rihtar, a riječi blagoslova izgovorio 
je vlč. Ivica Bračun, župnik radobojski. Druženje vinogradara po- 
trajalo je uz zakusku i vino te domaće mužikaše do kasnih večer- 
njih sati jer cjelogodišnji poslovi u vinogradima tek predstoje. 


Trsek treba obrezati, zakititi kobasama i zaliti vinom kako bi dao što 
više i što kvalitetnijeg grožđa. Svje je to u vinogradu kod kleti «Gorica» 
obavio Kristijan Kunštek. 

Mnogi su vinogradi obrezani i prije Vincekovog, jer je vrijeme bilo pravo 
proljetno, a vinogradari nestrpljivi da se riješe barem bio posla koji ih 
očekuje u vinogradima. 


Kako se njeguju tradicije u vinogradima valja pokazati i onima koji uži- 
vaju samo u slatkom grožđu. 


Proslavu Vincekovog Udruga vinogradara Sv. Martin iz Jese- 
nja organizirala je ove godine u Cerju na brijegu Lijeskovec, u vi- 
nogradu Josipa Kanjčeca. Početak proslave obilježili su pucnjevi- 
ma kuburaši novoosnovane udruge Kubura iz Jesenja. Vinograd 
je blagoslovio župnik Josip Krčmar koji je s prisutnima molio Sv. 
Vinka za zaštitu od bolesti i dobar urod svih vinograda. Početak 
novog ciklusa radova u vinogradu, vinogradarske i vinske nove 
godine, na simbolični je način započeo domaćin koje je obrezao 
trs okićen kobasicama - simbolom dobre rodnosti trsova. 


Da je proljeće uranilo dokaz su i ovi jaglaci snimljeni 22. siječnja 2012. 
uz jedan od radpbopjskih vinograda. 


Godina je uvijek neizvjesna što se tiče vremenskih prilika, a 
u vinogradarstvu i vinarstvu priroda je iznad čovjeka te se moli- 
tvom Sv.Vinku obraćamo kako bi zaštitio naše vinograde. Oku- 
pljene vinogradare i goste zabavljali su Strmosi, uz domjenak 
koji su, za sve prisutne, pripremili udruga i domaćin. A prema 
narodnoj uzrečici“ Ak na Sv. Vinka sunce peče, najesen v lagve 
vino teče“ ova godina mogla bi biti plodonosna, sudeći prema 
lijepom vremenu koje je bilo na Vincekovo. 


€ vo 

IN MEMORIAM 


Doviđenja, dragi, doviđenja; 

ti mi, prijatelju, jednom bješe sve. 
Urečen rastanak bez našeg htjenja :. 
Obećava i sastanak, zar ne? ) LJ 


(Sergej A. Jesenjin) 
Antun Vidović 1955.-2012. 


U velikoj žalosti obitelji, rodbine i prijatelja, 5. siječnja 
2012. godine borbu s teškom bolesti, a time i sa životom, pre- 
rano je izgubio ANTUN VIDOVIĆ, čovjek kojega ćemo pamtiti 


po neizmjernoj snazi, smjelosti i poštenju. 

Rođen 3. veljače 1955. godine, sin Marice i pokojnog Vi- 
lima, osnovnu školu završio je u rodnom Radoboju, zanat 
stekao u Srednjoj školi Krapina, a školovanje nastavio u Za- 
grebu. 


Proživio je 33 najsretnije godine života u braku s voljenom 
Anicom i u zajedništvu podigao troje djece, Valentinu, Kru- 
noslava i Antoniju. Vrlo rano, iz vlastite ambicije i hrabrosti, 
a ponukan vizijom o boljem životu svoje obitelji, krenuo je 
poduzetničkim vodama. Osnovao je obrt 1986. godine, koji 
je nekoliko godina kasnije prerastao u renomirano poduzeće 
za izradu i montažu građevinske limarije, pokrova i metalnih 
konstrukcija. Posljednje godine proživio je okružen velikom 
obitelji, brojnom voljenom unučadi i s pravom ponosan na 
sva svoja životna postignuća. 


SMANJENE CIJENE PRIKLJUČKA NA 
VODOVODNU MREZU 


Općinsko vijeće Općine Jesenje na 21. sjednici održanoj 29. 
12. 2011. godine donijelo je na temelju Zakona o vodama i Za- 
kona o financiranju vodnoga gospodarstva Odluku o priključe- 
nju na komunalne vodne građevine. Ovom Odlukom utvrđuje 
se : postupak i uvjeti priključenja građevine i druge nekretnine 
na vodovodnu mrežu i sustav javne odvodnje (kanalizacije), 
obveza priključenja, rokovi za priključenje, naknada za pri- 
ključenje, način plaćanja naknade za priključenje i prekršajne 
odredbe. 

Odlukom vlasnici postojećih građevina, odnosno drugih 
nekretnina ili onih koje će se tek izgraditi na području Općine 
Jesenje, dužni su priključiti svoju građevinu, odnosno drugu 
nekretninu na javnu vodoopskrbu (vodovod), odnosno javnu 
odvodnju (kanalizaciju). Vlasnici poljoprivrednog zemljišta ta- 
kođer mogu sukladno ovoj Odluci podnijeti zahtjev za priklju- 
čenje poljoprivrednog zemljišta na vodovod, u svrhu navodnja- 
vanja, ako za to postoje tehnički uvjeti. 


Postupak za priključenje na vodovodnu mrežu, odnosno 
javnu odvodnju, pokreće se podnošenjem zahtjeva za priklju- 
čenje Upravnom odjelu Općine Jesenje. Visina naknada za pri- 
ključenje na javnu vodoopskrbu ovom Odlukom smanjene su 
za 50% od dosadašnjih pa će za obiteljske kuće do 200 m? 
cijena priključka stajati cca 1900 kuna, odnosno 25%, dok će 
se priključak na kuće za odmor, odnosno klijeti, plaćati 20% 
prosječne mjesečne bruto plaće u Republici Hrvatskoj za pret- 
hodnu godinu. U tu kategoriju spadaju i objekti koji služe isklju- 
čivo za poljoprivrednu djelatnost (plastenici, staklenici i sl.) ili za 
poljoprivredno zemljište neovisno o površini. Ostale naknade 
za priključenje povećavaju se razmjerno veličini objekta koji se 
priključuje, odnosno prema projektom predviđenoj potrošnji 
vode. 

Odlukom su vlasnicima građevina zadani rokovi u kojima 
se moraju priključiti na vodovodnu mrežu, odnosno na javnu 
kanalizaciju. Ako vlasnik građevine, odnosno druge nekretni- 
ne ne priključi svoju građevinu, odnosno drugu nekretninu na 
vodovod, odnosno kanalizaciju u roku koji je propisan ovom 
Odlukom, na prijedlog isporučitelja vodnih usluga, Općina 
Jesenje donijet će rješenje o obvezi priključenja na teret vla- 
snika uz mogućnost naplate kazne za neizvršitelje. Naknada za 
priključenje u pravilu se plaća jednokratno u korist proračuna 
Općine Jesenje, a nadzor nad provedbom ove Odluke obavlja- 
nju nadležne inspekcije prema odredbama Zakona o vodama i 
Zakona o financiranju vodnog gospodarstva. 


PODIJELJENI PAKETI 
SOCIJALNO UGROŽENIM 
MJEŠTANIMA | BOŽIĆNICE 
UMIROVLJENICIMA 


Povodom Božićno-novogodišnjih blagdana, Općina Je- 
senje je svojim mještanima koji su slabijeg imovinskog sta- 
nja, podijelila pakete u naravi. 

Pakete sa živežnim namirnicama i higijenskim potrepšti- 
nama primilo je 60 mještana čija primanja nisu dostatna za 
osnovne životne potrebe. 

Uz pakete socijalno ugroženim mještanima, Općina je 
jednokratnom novčanom pomoći darovala 83 svoja umirov- 
ljenika u iznosu od 300,00 kuna. 


Podjela socijalnih paketa. 


DARIVANJE 
NOVOROĐENIH BEBA 


Pred božićno-novogodišnje blagdane upriličeno je drugo 
ovogodišnje primanje najmlađih stanovnika općine Jesenje. U 
drugoj polovici 2011. godine, rođeni su; Cvrtila Katarina, Draga- 
nić Ivona, Forjan Sara blizanke Iva i Tina Janžek, Katalenić Erik, 
Klasić Petra, Kovačec David, Kranjčec Franka i Noa Malogorski. 
U vijećnici Općine načelnik Ivan Maligec primio je malene i nji- 
hove roditelje kako bi primili jednokratnu novčanu pomoć koju 
Općina dodjeljuje novorođenčadi. 

Načelnik je istaknuo _kako Općina Jesenje nastavlja s dari- 
vanjem novorođenčadi te se nada da će u ovim kriznim vreme- 
nima ova pomoć dobro doći. Kad maleni porastu, Općina će 
sufinancirati boravak u vrtiću i maloj školi, a kasnije, na razne 
načine, pomoći će se u njihovom školovanju jer djeca su naša 
zajednička budućnost, o njima ovisi opstanak cijelog društva. 
Roditeljima je načelnik čestitao nadolazeće blagdane uz želju 
za ponovnim susretom, a malenima sretno i bezbrižno djetinj- 
stvo. 

REPUBLIKA HRVATSKA 
KRAPINSKO-ZAGORSKA ŽUPANIJA 
UPRAVNI ODJEL ZA PROSTORNO UREĐENJE, GRADNJU | ZAŠTITU OKOLIŠA 
KRAPINA 


Klasa: UP/I-350-05/12-01/13 
Urbroj: 2140/01-07/1-12-5 
Krapina, 30.01.2012. 


Krapinsko - zagorska županija, Upravni odjel za prostorno uređenje, gradnju i zaštitu okoliša, Krapina, u postupku izdavanja loka- 
cijske dozvole za rekonstrukciju Osnovne škole «Sida Košutić» u Radoboju, povodom zahtjeva Osnovne škole «Sida Košutić» Radoboj, 
temeljem članka 110. stavka 1. i 2. i članka 111. Zakona o prostornom uređenju i gradnji (NN broj 76/07, 38/09, 55/11 i 90/11), 


POZIVA 
sve zainteresirane stranke da izvrše uvid u idejni projekt za rekonstrukciju Osnovne škole «Sida Košutić» u Radoboju, izrađen od 
strane “Hršak & Hršak“ d.o.o. Zagreb, pod brojem TD 37/11-IP od lipnja 2011.godine, radi izjašnjenja. 
Stranka u smislu članka 110. stavka 1. i 2. Zakona o prostornom uređenju i gradnji (NN broj 76/07, 38/09, 55/11 i90/11)) jest podno- 
sitelj zahtjeva, vlasnik nekretnine za koju se izdaje lokacijska dozvola i nositelj drugih stvarnih prava na toj nekretnini, vlasnik i nositelj 
drugih stvarnih prava na nekretnini koja neposredno graniči s nekretninom za koju se izdaje lokacijska dozvola te jedinica lokalne 


samouprave na čijem se području planira zahvat u prostoru. 


Uvid u idejni projekt i davanje izjašnjenja može se izvršiti u Krapinsko - zagorskoj županiji, Upravnom odjelu za prostorno uređenje, 
gradnju i zaštitu okoliša, Krapina, Magistratska 1, dana 10. veljače 2012. godine od 8 do 14 sati. 

U slučaju spriječenosti stranka na uvid u idejni projekt može uputiti svojeg punomoćnika. 

Stranka koja se odazove pozivu na uvid, dužna je dokazati da ima svojstvo stranke. 

Ako se u navedenom roku zainteresirane stranke ne odazovu ovom pozivu i ne dostave izjašnjenje, smatrat će se da nemaju pri- 
mjedbi na ostvarivanje predmetnog zahvata u prostoru te da se lokacijska dozvola može izdati. 


Po ovlaštenju 


Viši upravni referent za prostorno uređenje i gradnju 
Mirjana Vidiček, ing. građ. 


ŠKOLSKO NATJECANJE LIDRANO 2012. 


U OŠ Side Košutić Radoboj održalo se 23. siječnja školsko na- 
tjecanje iz Lidrana, hrvatske školske smotre literarnog, dramsko- 
scenskog i novinarskog stvaralaštva. 


Učenici naše škole rado su sudjelovali svojim kreativnim ra- 
dovima. Posjetitelji su uživali u bogatom jednosatnom programu 
punom pjesama, igrokaza te literarnih radova. Pred članovima 
komisije bio je težak zadatak, odabrati najbolje koji će predstav- 
ljati školu na županijskoj razini. Donijeli su sljedeće odluke: Jan 
Fruk predstavljat će školu recitacijom “Kuš"Vladimira Podgajskog; 


igrokazom “Sudnica“ predstavljat će nas učenici 7.a razreda; Kri- 
stina Košutić iz 8.b svojom pjesmom “Bez izlaza“; Lorena Potočki 
iz 5.a svojom pjesmom “Volim, ne volim“, a Barbara Rihtar iz 5.a 
svojim proznim tekstom “Osuđena na radost". 


Na kraju natjecanja, članovi komisije su svim učenicima za- 
hvalili na sudjelovanju, a predstavnicima škole poželjeli puno 
uspjeha na županijskom natjecanju. 


Osim Lidrana, do kraja siječnja održana su i školska natjeca- 
nja iz fizike i engleskog jezika, a predstoje još brojna natjecanja 
za koja se nadamo da će na njima naši učenici ostvariti što bolji 
uspjeh. Tamara Poljak, učiteljica hrvatskog jezika 


Istraživanje koje je još 2003.godine pro- 
vela Poliklinika za zaštitu djece grada Za- 
greba o pojavi vršnjačkog nasilja, pokazalo 
je da je svako četvrto dijete, 27% ispitanih 
učenika, doživljava barem jedan od oblika 
nasilja (fizičko, verbalno, emocionalno, 
spolno, ekonomsko) 


raste količina nasilja među djecom. 
Knjiga,Zbirka pričao nenasilju“rezultat 
je realizacije projekta vezanog uz Pro- 
gram prevencije nasilja koji se realizira 
u OŠ Side Košutić Radoboj. U sklopu 
tog projekta, učenici razredne nastave 
motivirani su na pisanje priča o nenasi- 
lju i njihovo likovno prikazivanje, kroz 
obradu poznatih narodnih i lektirnih 
djela i realizaciju prigodnih radionica 
u sklopu Programa prevencije nasilja. 
Na ovakav su način učenici u osmi- 
šljavanju priča stavljali su naglasak na 
prepoznavanje osjećaja likova, prihva- 
ćanje različitosti i nenasilno rješavanje 
sukoba, a nakon svake priče uz pomoć 
učiteljica osmislili su popratna pitanja. 
Tekst priča veličinom je slova i kratkim 
odlomcima prilagođen za lakše čitanje 


učenicima s disleksijom i ostalim učenici- 
ma koji imaju teškoće čitanja. Na ovakav 
način učenici su prikazali bajku Ružno 
pače, H. C. Andersena, Priču o čovjeku s 
fenjerom, Side Košutić, odlomak iz Čudno- 


Dobiven je f podatak da s godinama ZBIRKA PRIČA O NENASILJU 


vatih zgoda Šegrta Hlapića, Ivane Brlić Ma- 
žuranić te radobojsku Legendu o dedeku 
i babici. Polaznici Male filmske radionice 
proučavali su narodnu priču Pošla koka 
u dućan, te nakon toga animirali lutke. 
Nastao je istoimeni film prema pred- 
lošku djela, ali na potpuno nov način. 
Ovakvim načinom rada učenici su po- 
taknuti na cjelovito doživljavanje na- 
stavnih sadržaja, približena im je još 
jedna od vrijednosti književnih djela i 
potaknut razvoj socijalnih vještina. 

Nadamo se da smo s našom 
Zbirkom = doprinijeli — osvještavanju 
što je to nasilje i u kakvim se oblici- 
ma javlja, kako na njega reagirati i 
što možemo učiniti da pojavu nasi- 
lja i njegove posljedice smanjimo. 
Tisak knjige sufinanciran je iz progra- 
ma sufinanciranja knjiga u Krapinskoj 
zagorskoj županiji, a Zbirka je krajem 
prosinca 2011. godine objavljena na 
portalu za izdavaštvo knjiga Unibook. 
com. Voditelj projekta, Elizabeta Kon- 
čić Trlek, prof. defektolog 


€ 12 

NOVOSTI IZ OŠ JESENJE 


BOŽIĆNA PRIREDBA 


Tradicionalno svake godine na kraju 1.obrazovnog raz- 
doblja u susret Božića i Nove godine u našoj se školi održava 
priredba. Tako je bilo i 22.12.2011., zadnje radno-nastavne sri- 
jede u 2011.-toj godini. U školskoj sportskoj dvorani pred ve- 
likim brojem roditelja i mještana s početkom u 15 sati učenici 
su započeli sa prigodnim programom. Voditelji priredbe bili su 
David Gašparić (5.r) i Ivana Janžek (6.r). U programu su sudje- 
lovali zbor i tamburaška skupina te solistice Patricija Pek, Sara 
Gašparić koje je uvježbala profesorica Anita Habjanec. Nastupili 
su i članovi dramsko-recitatorske skupine učenika predmetne 
nastave pod vodstvom prof.Maria Hranja te razredne nastave 
pod vodstvom učiteljice Biserke Pernjek kao i folklorna skupina 
koju je pripremila učiteljica Davorka Krklec. Učenici su dio pro- 
grama izveli i na njemačkom i engleskom jeziku, za što su bile 
zadužene učiteljice Aleksandra Krklec i Lidija Leljak. Za likovno 
uređenje dvorane i scenografiju pobrinule su se učiteljice Zden- 
ka Lazar i Anita Sviličić. 

Na kraju priredbe ravnateljica Ljerka Malogorski Dragosla- 
vić zahvalila se svim sudionicima priredbe i posjetiteljima koji 
su istu podržali te svima čestitala Sretan Božić i Novu godinu. 
Čestitke za predstojeće blagdane također je uputio i načelnik 
Općine Jesenje gospodin Ivan Maligec. Kao što šećer dolazi na 
kraju, tako su i našu priredbu su svojim dolaskom uveličali Djed 
Božićnjak i Djed Mraz koji su stigli sa košarama prepunim da- 
rova. 

Tim dijelom priredbe bili su najoduševljeniji učenici. Poklo- 
ne su primili svi učenici od 0-14 godina zahvaljujući donaciji 
Općine Jesenje. (etv) 


Božićna priredba. 


17. ZIMSKA ŠKOLA INFORMATIKE 


U organizaciji Krapinskog informatičkog kluba KRIK, Hr- 
vatskog saveza informatičara i Srednje škole Krapina i ove 
godine je održana 17. zimska škola informatike. 

U njoj su prisustvovali najbolji srednjoškolci informatiča- 
ri iz Hrvatske te učenici i nastavnici iz čitave Krapinsko-za- 
gorske županije. Radionice su se održavale od 7-13.siječnja 
2012. U radionicama su sudjelovali i učenici naše škole te 
učiteljica informatike Erika Tušek Vrhovec. (etv) 


BOŽIĆNI SAJAM 

Božićni sajam. 

integriranu nastavu na temu ,Veselimo se blagdanima“. U su- 
radnji sa vjeroučiteljem te učiteljicama engleskog i njemačkog 
jezika realizirane su mješovite likovne radionice u kojima su se 
različitim tehnikama izrađivali božićni ukrasi. Time se učenici- 
ma omogućio cjeloviti spoznajni, osjetilni i osjećajni doživljaj 
predstojećih blagdana. 

21.12.2011. u holu ispred školske sportske dvorane or- 
ganizirane je Božićni sajam na kojem su se prodavali božićni 
ukrasi napravljeni na integriranim radionicama tijekom pro- 
sinca. Slijedećeg dana naš proizvode smo izložili ispred Doma 
kulture Jesenje gdje smo, isto kao i dan ranije, ponudili na pro- 
daju, koja je prilično uspješno završila. 

Ovim putem se zahvaljujemo svima koji su kupnjom naših 
radova pomogli u prikupljanju novčanih sredstava koja će biti 
upotrijebljena za sufinanciranje terenske nastave učenika od 
1.-4. razreda. (etv) 


TERENSKA NASTAVA U ZAGREBU 


Učenici od 1.-4. razreda sudjelovali su u terenskoj nasta- 
Vi 19.12.2011. u Zagrebu. Tom prilikom prošetali su gradom 
i razgledali uži centar i doživjeli predbožićni ugođaj u vrijeme 
adventa. Nakon obilaska gradskih znamenitosti uputili su se u 
Arena Centar gdje su u CineStaru prisustvovali u kino-projekciji 
animiranog filma ,Konferencija životinja 3D“. 


Film je napravljen prema istoimenoj knjizi Ericha Kastnera, 
jednog od najpoznatijih i najcjenjenijih pisaca za djecu, a poči- 
nje brzojavom cijelom svijetu u kojem životinje poručuju: Volite 
svoju djecu!, pa sazivaju konferenciju svih životinja kako bi po- 
kušali spriječiti ratove, siromaštvo i laž na Zemlji. 

Nadalje, film je bio vrlo edukativnog karaktera jer obrađuje 
vrlo aktualnu eko-temu nestašicu vode na Zemlji. Učenici su uži- 
vali jer su po prvi puta prisustvovali 3D projekciji nekog filma. 
Nakon dana ispunjenog različitim aktivnostima na terenskoj na- 
stavi u Zagrebu učenici su se puni dojmova vratili kućama. (etv) 


ŠKOLSKA NATJECANJA 


U ponedjeljak 23.01.2012. održanoje školsko natjecanje 
iz informatike u kategoriji Osnove informatike. Nastupilo je 
7 učenika u natjecanju INFOKUP 2012. 


Prvo mjesto zauzeo Denis Vaupotić, drugo mjesto Mar- 


tin Bosak, a treće mjesto Dominik Šafranko, svi učenici 8. 
razreda. Nadamo se da će biti pozvani na Županijsko na- 
tjecanje koje će se održati u Konjščini. U srijedu 25.1.2012. 
održano je i školsko natjecanje iz fizike na kojem je najbolji 
bio učenik 8. razreda Denis Vaupotić. Čestitamo Denisu na 
odličnom rezultatu, na osvojena dva prva mjesta na škol- 
skim natjecanjima ove godine. (etv) 

Za uspješno sudjelova- —onici WEB početni osvojili 
nje na 17.-toj zimskoj školi — su učenici 6. razreda Anto- 
informatike održanoj u Kra- nio Habjanec i Lovro Sitar. 
pini priznanja za rad u radi- — Čestitamo!!! 


=== 52 — 


Priznanje ZŠI. 


ZIMSKI PRAZNICI 


Ovogodišnji zimski praznici trajali su tri tjedna, točnije od 
23.12.2011. - 15.02.2012. Na žalost učenika ove godine nije bilo 
snijega pa su se u vrijeme zimskog odmora zabavljali drugim 
aktivnostima. 


Odmah po završetku 1.obrazovnog razdoblja, stigao je 
Badnjak te tradicionalno kićenje jelke. Ukrašena drvca, ukrasi 
i lampice krasili su domove mnogih obitelji. Na Božić, su kao i 
svake godine, djeca i odrasli išli u crkvu slaviti rođenje Isusovo. 
Tjedan dana nakon Božića, djeca su iskoristila za odmor od ško- 
le i obaveza. 


Ubrzo je stigla i Nova 2012. godina, koju su mještani prosla- 
Vili na različite načine. Neki su Novu dočekali kod kuće, neki su 
u domu u Donjem Jesenju, neki u Krapini na Trgu... Na dočeku 
je sve njih obradovao veličanstveni vatromet. 


Uslijedila su još dva tjedna odmora za školarce. Neki učenici 
su svoj odmor proveli u Krapini u Zimskoj školi informatike, a 
ostali su kod kuće provodili puno vremena za računalom igra- 
jući razne igrice, kao iu međusobnim druženjima. Za razliku od 
učenika iz Dalmacije, koji su školu započeli ranije, učenici naše 
škole imali su sreću odmarati još 7 dana. 

Ubrzo je došao i taj dugo očekivani ponedjeljak. Školarci, a i 
profesori su, nadamo se odmorni i spremni za novo polugodište. 


Ivana Maligec i Martina Klasić, 8.r. 

CUP ZAGORJA 2012. - MEMORIJAL RUDOLFA MRAZA 
PONOVNO PRIPAO NOGOMETAŠIMA RADOBOJA 


SVE NAGRADE U RADOBOJ 


Početak godina na sportskom je planu u Hrvatskom 
zagorju bio u znaku održavanja tradicionalnog malonogo- 
metnog Cupa Zagorja - Memorijal Rudolfa Mraza na kojem 
su prao nastupa imali registrirani nogometni klubovi iz Kra- 
pinsko-zagorske županije. Turnir se održavao u Zaboku, a 
konačni pobjednici još su jednom postali nogometaši Rado- 
boja. 

Turnir je prema propozicijama krenuo razigravanjem po sku- 
pinama. Radoboj je svrstan u skupinu B zajedno s Tondachom, 
Rudarom iz Dubrave i Matija Gupcem. Nogometaši Radoboja po- 
bijedili su Tondach sa 6:5 i M. Gubec sa 7:0 dok su protiv Rudara 
odigrali 0:0. To im je bilo dovoljno da sa 7 osvojenih bodova u 
skupini osvoje prvo mjesto i osiguraju nastavak natjecanja. Ra- 
doboj je 13. siječnja igrao protiv Vatrogasca i pobijedio 11:2. Sli- 
jedećeg dana protivnik Radobojskim nogometašima bili su Oro- 
slavčani. Rezultat: 3:1 za Radoboj. U polufinalu Radoboj je izašao 
na susret protiv domaćina, Zabočke Mladosti. Nakon vodstva 
2:0 u prvom poluvremenu Radoboj je slavio 2:1 i ušao treću go- 
dinu za redom u finale. 

Ovaj put prepreka za osvajanje prvog mjesta bili su nogo- 
metaši Rudara iz Dubrave s kojima su igrali u skupini 0:0. Finale 
je međutim bilo u punom smislu riječi Radobojsko. Golovima: 
Šalkovića 2, Košutića 2, Dleska 2, Vidovića 2 i autogolom Franca 
na kraju je bilo 9:0 za Radoboj. Tako je još jedan pehar otišao u 
Radoboj. | ne samo to: Najbolji igrač turnira bio je Ivica Košutić, 
najbolji golman Hrvoje Ranogajec, a najbolji strijelac Dragutin 
Dlesk svi iz Radoboja. Bravo dečki. 

U finalnoj utakmici igrali za momčad Radoboja nastupili su: 
Ranogajec, Pastorčić, Leljak, Košutić, Šemnički, ŠIković, Gotlin, 
Pučjek, Dlesk i Vidović. 

Najbolji pojedinci na turniru: Najbolji igrač Ivica Košutić, prvi 
vratar Hrvoje Ranogajec i najbolji strijelac Dragutin Dlesk. 


Pobjednička ekipa NK Radoboj. 


LIMAČI TREĆI, VETERANI ČETVRTI 


Turniri u dvoranskom malom nogometu za registrirane no- 
gometne klubove pored seniora održani su i za ostale kategorije 
nogometaša. Tako su najmlađi nogometaši Radoboja, Limači 
osvojili treće mjesto, dok su veterani bili malo neuspješniji jer im 
je pripalo četvrto mjesto. 


Veterani su na početku turnira bili razvrstani u grupu B zajed- 
no sa Zagorcem iz Krapine, M. Gupcem i Toplicama. Uz pobjede 
protivi Toplica 6:2 i M. Gupca 9:2 veterani Radoboja u skupini su 
doživjeli poraz od Zagorca 3:10, ali su zauzeli drugo mjesto i pla- 
sirali se u daljnje natjecanje. U osmini finala Radoboj se sastao 
sa veteranima Desinića i pobijedio 7:3. Nakon toga uslijedio je 
susret protiv Mladosti iz Zaboka. Veterani Radoboja bili su bolji 
i pobijedili 5:3. 

U polufinalu Radoboj je izgubio od Vatrogasca 4:5, a u uta- 
kmici za treće mjesto bolji su bili veterani Zagorca iz Krapine koji 
su još jednom pobijedili u srazu sa Radobojčanima. Zabili su 10, 
a primili 2 zgoditka pa je tako Radoboj ostao bez postolja jer je 
završio na četvrtom mjestu. Ostali predstavnici NK Radoboj nisu 
ostvarili zapaženije rezultate, jer su iz daljnjeg natjecanja ispali 
već nakon razigravanja po grupama. 


du 

OD ISKRE DO DINAMA 


Iz Saveza nogometnog područja Varaždin 18. kolovoza 1976. 
stigla jeu Radoboj obavijest: za NK Radoboj registrirani su: MARIJAN 
ŠVALJEK, STJEPAN TUŠEK, ZVONKO DRAGANIĆ, IVAN MEDVEDEC, 
VIKTOR SVEDRUŽIĆ, STJEPAN POTOČKI, JOSIP GROBOTEK, JOSIP 
BOROVEČKI, JANKO JAMBREK, ANDRIJA JAMBREK, IVAN SIROVEC, 
ZDRAVKO MILJAN i ZLATKO TUŠEK. Bili su to prvi registrirani igra- 
či novoosnovanog nogometnog 
kluba. NK Radoboj uključen je u 
redovito natjecanje grupe Zagorje 
i početkom rujna 1976. u Začretju 
igra prvu službenu utakmicu. Pro- 
tivnik je Iskra iz Lobora. Radoboj bi- 
lježi svoju prvu službenu pobjedu. 
Rezultat 3:2, a trideset i pet godina 
kasnije u Radoboj dolazi prvak Hr- 
vatske, pobjednik Kup natjecanja 
Hrvatske i sudionik natjecanja u 
Ligi prvaka Dinamo iz Zagreba da 
bi odigrao službenu utakmicu pro- 
tiv Radoboja u okviru prvog kola Nogometnog kupa Hrvatske za 
sezonu 2011./2012. Kako je sve počelo i što se kroz tih 35 godina 
događalo? Evo kratke kronologije zbivanja. 


Nakon dugotrajnih priprema na inicijativu tadašnje omladinske 
organizacije Mjesne zajednice Radoboj na čijem je čelu tada bio 
sada pokojni Rudolf Broz, 27. prosinca 1975. održana je osnivačka 
skupština na kojoj je donijeta odluka o utemeljenju Nogometnog 
kluba Radoboj, usvojen je Statut kluba i izabrano rukovodstvo. 
Dužnost prvog predsjednika preuzima tadašnji uspješni direktor 
Tiskare Ljudevit Gaj Krapina, Milivoj Ranogajec, rođeni Radobojčan. 
Za tajnika je izabran tadašnji matičar u Mjesnom uredu Radoboj 
Josip Borovečki, a trenerom je imenovan nastavnik u radobojskoj 
osnovnoj školi Gabrijel Mežnarić. Uslijedile su aktivnosti na službe- 
noj registraciji Kluba i prikupljanju budućih igrača. Sve je to obav- 
ljeno do početka natjecateljske sezone 1976/77. kada se ime NK 
Radoboj po prvi put pojavljuje u službenim dokumentima Saveza 
nogometnog područja Varaždin kamo su nogometni klubovi iz Za- 
gorja tada pripadali. Kako u Radoboju nema igrališta, utakmice se 
igraju u Začretju, a potom u Krapini. Dvije godine kasnije osniva se 
Međuopćinski nogometni savez Hrvatskog zagorja i NK Radoboj 
nastavlja natjecanje u okviru Ill. Nogometne lige. Tu se natječe do 
kraja sezone 1980/81. kada zauzimanjem drugog mjesta prelazi 
u viši rang natjecanja. Tadašnja Skupština SIZ-a za fizičku kulturu 
općine Krapina proglašava NK Radoboj najboljom sportskom eki- 
pom na području Općine Krapina u 1981. U jesen te godine po prvi 
put u redovito natjecanje uključuje se i juniorska ekipa, koja sve 
do današnjih dana ostvaruje zapažene rezultate i izvor je mnogih 
kvalitetnih nogometaša, koji igraju pored Radoboja i u mnogim 
drugim klubovima širom Zagorja pa i van granica današnje Repu- 
blike Hrvatske. 


Kraj natjecanja u tadašnjoj Ill. Nogometnoj ligi Hrvatskog za- 
gorja bio je za NK Radoboj više nego zanimljiv. Prije zadnjeg kola 
na čelu je NK Radoboj i preostaje utakmica protiv drugoplasiranog 
Igrišća na starom Zagorčevom igralištu u Krapini. Radoboju treba 
neriješen rezultat da bi ostao na čelu ljestvice i osigurao plasman 
u viši rang natjecanja. Tadašnja uprava kluba organizira masovni 
odlazak navijača iz Radoboja u Krapinu. Radobojska limena glazba 
mimohodom ulicama Krapine poziva i brojne Krapinčane na uta- 
kmicu i sve je spremno za veliko slavlje. No, događaji se ne odvijaju 
u željenom smjeru. Radoboj ne ostvaruje prednost jer ne postiže 
zgoditak iz kaznenog udarca, a Igrišće postiže dva gola. Marijan Va- 
ljavec smanjuje rezultat na 2:1, ali snage za još jedan zgoditak nije 
bilo i Igrišće pobjeđuje, postaje prvak, a među brojnim navijačima 
Radoboja tuga. No nije dugo trajala. Dolazi do reorganizacije na- 
tjecanja i Radoboj uz Igrišće ide u viši rang natjecanja. 


ZLATNE GODINE 


Uz organizaciju odigravanja službenih i prijateljskih utakmica 
uprava kluba aktivno radi na gradnji igrališta u Radoboju. Nakon 
odabira lokacije slijedi otkup zemljišta i početak gradnje. Zahva- 
ljujući prije svega sredstvima iz samoupravne zajednice za fizičku 
kulturu Općine Krapina i Mjesne zajednice Radoboj igralište je iz- 
građeno i 14. travnja 1985. na njemu se igra prva službena uta- 
kmica. Trebalo je još mnogo truda i novaca da se izgrade klupske 
prostorije i igralište dovede u stanje kakovo je danas. Prvih godina 


UZ BROJNE BIVŠE I SADAŠNJE . 
NOGOMETAŠE, ČLANOVE UPRAVE, VIJECNIKE 
OPĆINE RADOBOJ, SVEĆANOJ SU SJEDNICI 
PRISUSTVOVALI ČELNICI NOGOMETNOG 
SAVEZA KRAPINSKO ZAGORSKE ŽUPANIJE | 
BROJNIH NOGOMETNIH KLUBOVA. 


nogometaši su se presvlačili u prostorijama nedovršene kuće jed- 
nog od najpoznatijih centarfora Radoboja Josipa Horvata, da bi se 
potom svlačionica preselila čak u središte Radoboja u prostorije 
Zadružnog doma udaljenog od igrališta više stotina metara te na- 
kon toga u prostorije OŠ Radoboj. U drugoj Zagorskoj nogometnoj 
ligi Radoboj se natječe do sezone 1984/85. kada ponovno seli u 
treću ligu. Zahvaljujući talentira- 
noj novoj generaciji nogometaša, 
Radoboj se već iduće godine vraća 
u drugu ligu, a 1991. postaje član 
prve nogometne lige Hrvatskog 
zagorja. 

Najznačajnije razdoblje za NK 
Radoboj svakako je ono od 1992. 
do 1998. Na sportskom planu NK 
Radoboj tada ulazi u treću hrvat- 
sku nogometnu ligu, natječe se 
sa klubovima iz Zagorja, Karlovca, 
Zagreba sve do Ogulina i ostvaruje zapažene rezultate. Značaj- 
ni datum za povijest NK Radoboj je 24. kolovoza 1994. kada na 
otvaranje novouređenog igrališta i klupskih prostorija dolazi ta- 
dašnja Croatia, sadašnji Dinamo iz Zagreba, da bi 7. lipnja 1995. 
tu gostovala i mlada reprezentacija Hrvatske odigravši prijateljsku 
utakmicu sa domaćinom. Svakako treba spomenuti da su za to naj- 
zaslužniji uz kvalitetne nogometaše članovi tadašnje uprave koju 
su predvodili Zdenko Vidović i Andrija Šalković. Naime, desetak ra- 
dobojhskim mladih poduzetnika među kojima su bili: Andrija Šal- 
ković, Josip Poljak, Zdenko Vidović, Stjepan Poljak, Željko Šalković, 
Stjepan Herak, Martin Jurinjak, Slavko Švaljek i Branko Jurinjak uz 
administrativnu podršku Vinka Rihatra uložili su znatna vlastita 
financijska sredstva i mnogo truda da bi Radoboj dobio novo vrlo 
zapaženo mjesto u nogometu. 


NAJBOLJI NOGOMETAŠI ZAGORJA U RADOBOJU 


Kroz Nogometni klub Radoboj od početka 1976. do danas proš- 
lo je više stotina mladih, koji su igrali za sve ekipe od mlađih pio- 
nira do veterana, a mnogi od njih ostavili su vidljiv trag u povijesti 
nogometnog sporta u Hrvatskom zagorju i šire. Spomenimo da su 
tu dio svojih karijera proveli velikani zagorskog nogometa kao što 
su Josip Poljak, Božidar Smrekar, braća Ferček, Darko Kamenečki, 
Stjepan Sirovec, Stjepan Poljak koji kasnije uspješno nastupa za pr- 
voligaše od Dinama i Intera do Slavena zatim Anđelko Švaljek,lvan 
Šemnički, Mladen Ferk, Ivan Horvat, Zdravko Koprivnjak, Dražen 
Šalković, Josip Horvat, Ivan Sirovec, Pero Bočkaj, Radovan i Roman 
Škrlec, Boris Švaljek, Dubravko Kunštek, Ivan Pretković i mnogi 
drugi. Ivan Šemnički i Ivan Horvat jedno vrijeme igraju u sloven- 
skim prvoligašima. 

Za sve uspjehe kroz proteklih trideset i pet godina zaslužni su 
i brojni aktivisti, ljudi koji su na razne načine doprinosili ugledu 
kluba i Radoboja. Nemoguće je na ovom mjestu nabrojiti sve jer 
ih je više stotina, ali evo imena samo nekih koji su se kroz proteklo 
razdoblje nalazili na čelnim funkcijama: Milivoj Ranogajec, Vinko 
Rihtar, Josip Dunaj, Zdenko Vidović, Andrija Šalković , Petar Košu- 
tić, Stjepan Oraić i Anđelko Topolovec. Bili su tu i mnogi treneri. Od 
prvog Gabrijela Mežnarića, preko Stjepana Švaljeka, Ivana Sirovca, 
Janka Jambreka, Slavka Tepuša, Ivana Šemničkog, Josipa Poljaka, 
Franje Vincelja, do sadašnjeg Dragutina Šalkovića. 


Osvajanjem prvih mjesta u prvenstvenom natjecanju, osvaja- 
njem naslova pobjednika kup natjecanja, osvajanjem prvih mje- 
sta na brojnim turnirima i igrajući mnoge prijateljske utakmice 
od hrvatskih prvoligaša do klubova iz drugih država i ukupnim 
sportskim ponašanjem Nogometni klub Radoboj je u proteklih 35. 
godina osvojio simpatije ljubitelja nogometa u cijelom sjeveroza- 
padnom dijelu Hrvatske, a sve to potvrđeno i ove godine kada je 
među 32 kluba iz Hrvatske koji su se plasirali u završnicu Hrvat- 
skog nogometnog kluba. U Radoboj dolazi Dinamo iz Zagreba i 
igra službenu utakmicu o kojoj pišu i govore sva sredstva javnog 
informiranja a samim tim Radoboj još jednom, kako Nogometni 
klub tako i općina postaju tema o kojoj se piše i govori. 

Među onima koji su ostavili neizbrisiv trag u nastajanju i uspo- 
nu Nogometnog kluba Radoboj ima nažalost veći broj onih koji 
nisu više među živima. Umro je veći broj igrača, aktivista i funk- 
cionara i svima njima u povodu 35. godišnjice djelovanja sadaš- 

BOJ POVODOM TRIDESET PETE GODIŠNJICE OSNIVANJA 


nje generacije Kluba zahvaljuju i odaju im počast rezultatima koje 
ostvaruju. 


NOGOMETAŠI PRIMJER DRUGIMA 


Nogometni klub Radoboj od svog je početka do današnjih 
dana uz pripremu i organizaciju natjecanja vodio i vidljivu ulogu 
na području odgoja mladih. Za razliku od mnogih prvoligaških 
nogometaša u Radobojskom klubu trenirali su i igrali mnogi koji 
su završili visoke škole i danas obavljaju značajne dužnosti u gos- 
podarstvu, politici i društvenom životu. Svi oni koji su kroz klub 
prošli od pionirskih do seniorskih selekcija završili su barem sred- 
nju školu i vrijedni su radnici, roditelji i obiteljski ljudi. S posebnim 
ponosom ističemo činjenicu da su nogometaši Radoboja sudjelo- 
vali u Domovinskom ratu od samih početaka do kraja. Bili su i na 
Plitvicama i na dubrovačkom bojištu, Velebitu u akcijama Blijesak i 
Oluja i mnogim drugim mjestima, a pojedinci su još uvijek aktivni 
časnici Hrvatske vojske. 

Danas NK Radoboj ima pet ekipa koje su uključene u redovito 
natjecanje, ima više od stotinu registriranih igrača i zadovoljavaju- 
će uvjete za održavanje treninga i odigravanje utakmica. 

Povijest NK Radoboj bilježi trideset petu godišnjicu, mnogo je 
toga što bi valjalo zabilježiti i sačuvati za buduće generacije. Sto- 
ga danas poziv svima koji su sudjelovali u stvaranju te povijesti da 
sačuvaju dokumente, fotografije i sjećanja jer će za pet godina biti 
prilika da se uz četrdesetu godišnjicu napiše i izda prigodna knjiga 
U kojoj bi sve to trebalo zabilježiti. 

Radoboj je zahvaljujući otkrivanju nalazišta sumpora, otvara- 
nju rudnika i mogućnostima zapošljavanja većeg broja mještana 
ostvario na svim područjima zapažene rezultate. Tako je već tri- 
desetih godina prošlog stoljeća tu djelovalo Hrvatsko sportsko 
društvo Sokol, Tradiciju je eto nastavio Nogometni klub, koji je dao 
poticaj za osnivanje brojnih sportskih udruga i organiziranje razno- 
vrsnih sportskih aktivnosti na ovom području. Danas na području 
općine Radoboj djeluje desetak sportskih udruga, od nogometa, 
motosporta, odbojke, borilačkih sportova, preko palaglajdera, 
atletike i biciklizma do lovaca i kuburaša. Sve to ne bi bilo moguće 
da Općina unatoč nepovoljnim gospodarskim i financijskim uvjeti- 
ma ne izdvaja za ovu sredinu značajna sredstva za razvoj sportskih 
aktivnosti. Tako će na primjer u 2012. za sportske udruge iz općin- 
skog proračuna biti izdvojeno oko 240.000 kuna. 


Na kraju hvala svima od osnivača kluba, igrača i funkcionara 
do brojnih sponzora, prijatelja iz drugih sredina, sudaca i delegata 
te članova viših nogometnih foruma na podrškama i trudu koji su 
uložili na planu afirmacije nogometa u Radoboju. 


UZORNI STE SPORTSKI KOLEKTIV 


Čestitajući obljetnicu osnivanja NK Radoboj, predsjednik No- 
gometnog saveza Krapinsko zagorske županije, Stjepan Merkaš 
naglasio je da NK Radoboj s ponosom slavi 35. godišnjicu djelova- 
nja jer je kroz sve to vrijeme razvijao sportski duh i dostojno zastu- 
pao kako mjesto svog sjedišta Radoboj, tako i kada je to bio u mo- 
gućnosti nogomet Hrvatskog zagorja. Predsjedniku NK Radoboj, 
Anđelku Topolovcu predao je posebno priznanje NS KZŽ i izrazio 
uvjerenje da će NK Radoboj i ubuduće služiti kao primjer uzornog 
sportskog kolektiva. 


= 


P= 


Svečanoj sjednici NK Radoboj pored ostalih bili su prisutni i neki od naj- 
zaslužnijih ljudi za izgradnju igrališta i klupskih prostorija. Veliki dopri- 
nos tako su dali i Josip Poljak, Slavko Švaljek i Željko Šalković 


Nogometni klub Radoboj teško bi ostvarivao svoje rezultate da nema 
veliku pomoć Općine. Nije stoga neobično da su svečanoj sjednici pri- 
sustvovali i gotovo svi općinski vijećnici. 


O tredesetpet godina djelovanja NK Radoboj na svečanoj sjednici 
Skupštine govorio je jedan od osnivača te predsjednik i tajnik kluba u 
više mandata Vinko Rihtar. 


FRANJO JURINJAK (1943. — 2000.) 


RADOBOJ U SRCU 


Nastava- 
ljući tradiciju 
svojih rodite- 
lja određeni 
broj mladih 
iz  Radobo- 
ja krenuo je 
korak dalje. 
Pogodnost 
da  besplat- 
no nastave 
školovanje u 
nekadašnjim 


vojnim  ško- 
Franjo Jurinjak, jedan od rado- nagon 
stilo je ne- 


jskih profi i glazbenika. 
bojskih profesora i glazbenika. koliko sinova 


radobojskih mužikaša i upisalo se u Školu 
za vojne muzičare. Među njima se našao i 
Franjo Jurinjak sin Franje i Albine iz Rado- 
boja. Njegovo opredjeljenje za odlazak u 
vojnu muzičku školu pomogla je i činje- 
nica da je njegov stariji brat Stjepan bio u 
Vojnoj zrakoplovnoj akademiji, te da je u 
ranoj mladosti ostao bez oca, radobojskog 
rudara i glazbenika u limenoj glazbi Ra- 
doboj. Nakon završetka osnovnoškolskog 
obrazovanja 1958. godine odlazi u Vuko- 
var i upisuje se u Školu za vojne muzičare. 
Školu završava 1962. godine kada prelazi 
u aktivnu vojnu službu JNA. Do 1969. go- 
dine kada odlazi iz vojne službe svira u 
vojnim orkestrima u Sisku, Mariboru, Be- 
ogradu i Zagrebu. U međuvremenu zavr- 
šava 1968. godine Umjetničku akademiju 
u Beogradu. Kako u zrakoplovnoj nesreći 
pogiba njegov stariji brat, pilot Stjepan, 
Franjo donosi odluku da traži prijevremeni 
otpust iz vojne službe kako bi se kako je 
to često kasnije isticao mogao vratiti u svoj 
rodni Radoboj. Prijevremenu odluku o ot- 
puštanju iz vojne službe nije bilo lako do- 
biti, ali nakon ustrajnog nastojanja Franjo 
to ostvaruje 1969. godine. Valja naglasiti 


da je među tredesetak glazbenika koji su 
1962. godine završili obrazovanje u okviru 
XIII. klase Vojne muzičke škole u Vukovaru 
uz Franju Jurinjaka bio i Franjo Gotlin tako- 
đer rodom iz Radoboja. 


Franjo Jurinjak vraća se u Radoboj gdje 
od rujna 1969. do srpnja 1970. godine u 
osnovnoj školi radi kao nastavnik početnik. 
U tom ga razdoblju prati posebna komisija 
u sastavu: Dragutin Tumpa, Viktor Crnek i 
prosvjetni savjetnik Joža Požgaj. Od njih 
dobiva prolaznu ocjenu i kao nastavnik 
glazbenog odgoja radi u školi do kraja 
kolovoza 1972. godine kada sporazumno 
raskida radni 
odnos i prelazi 
u Glazbenu ško- 
lu koja djeluje u 
okviru — Narod- 
nog sveučilišta 
U Krapini. Nedu- 
go nakon toga 
postaje rukovo- 
dilac Centra za 
kulturu i infor- 
miranje tijekom 
1983. godine je 
vršitelj dužnosti 
direktora Narod- 
nog sveučilišta 
Ivica Božić Kra- 
pina, a od ožuj- 
ka 1979. godine 
obavlja dužnost 
direktora Na- 
rodnog sveuči- 
lišta. Početkom 
kolovoza 1991. imenovan je za ravnatelja 
Osnovne škole Radoboj i tu dužnost obav- 
lja do svoje smrti 28. veljače 2000. godine. 


Kako za ondašnje prilike u JNA nije bio 
baš najposlušniji naredbama vojnih vlasti 
selio se iz grada u grad. Međutim, to je u 
neku ruku bilo i dobro za glazbenika iz Ra- 


Obiteljska radost: svečanost uz krštenje sina Franje, danas uspješnog informatičara. 
Na slici lijevo pokojni Slavko i Anica Ciglar također prerano umrli naši mještani. 


RADOBOJSKI 
KORIJENI 


doboja koji je težio sjecanju što većeg zna- 
nja. Tako za vrijeme službovanja u Maribo- 
ru upisuje Akademiju za glazbu u Ljubljani 
gdje 1975. godine diplomira i stječe zvanje 
profesora glazbe i dirigenta. 

Kao vrhunski glazbenik, unatoč odre- 
đenom nepovjerenju u vojnim struktu- 
rama svira u orkestru Titove garde koji 
sudjeluje u svim ceremonijama ispraćaja 
i dočeka Predsjednika Josipa Broza Tita, a 
posebno mu je u sjećanju ostao boravak 
na brodu Galeb na koji su na susret s Titom 
dolazili ondašnji šefovi brojnih zemalja svi- 
jeta. 


Kao ravnatelj OŠ Radoboj sa svojim je učenicima, mladim glazbenicima 
nastupao na mnogim manifestacijama. Slika je sa mimohoda krapinskim 
ulicama prilikom održavanja Tjedna kajkavske kulture. 


Unatoč dobroj zaradi, povlasticama 
i drugim pogodnostima Franjo Jurinjak, 
kao što je naprijed navedeno nije odustao 
od povratka u Radoboj. Od toga ga nije 
mogla odvratiti ni činjenica da je kao ru- 
kovoditelj u Narodnom sveučilištu dobio 
stan u Krapini jer je odlučio izgraditi kuću 
u Radoboju u čemu je i uspio, ali na žalost 
prerana smrt spriječila ga je da umirovlje- 
ničke dane provodi u mjestu za kojeg su 
ga vezale broje uspomene u koje se uz 
mnogo prepreka ipak vratio. 

Njegova supruga Marija nastavlja nje- 
gov rad obrazovanjem mladih glazbenika 
u okviru Glazbene škole u Krapini, vođe- 
njem pjevačkih zborova u okviru kulturno 
obrazovnih društava ili u okviru župnih 
zajednica. Trenutno vodi crkveni zbor kod 
Župne crkve u Radoboju i sudjeluje u glaz- 
benom dijelu crkvenih svečanosti. 


Uz obavljanje obrazovne uloge u okvi- 
ru škola Franjo Jurinjak osposobio je broj- 
ne glazbenike širom Hrvatskog zagorja. 
Mnogi od njih naučili su svirati puhačke 
instrumente i dan danas aktivno sviraju u 
limenim glazbama i glazbenim sastavima. 
Uz to početkom devedeset uključio se u 
politički život lokalne sredine. O svemu 
tome više u idućem broju.(vir) 


